**Tárgy:** Javaslat Budapest Főváros XX. kerület Pesterzsébet Önkormányzata Képviselő-testületének 2019. évi Munkatervére

**Mell.**: 2019. évi munkatervi javaslat

**Tisztelt Képviselő-testület!**

Budapest Főváros XX. kerület Pesterzsébet Önkormányzatának (továbbiakban: Önkormányzat) Képviselő-testülete (továbbiakban: Képviselő-testület) 2019. évi munkatervének összeállításához az előző évek gyakorlatának megfelelően a képviselők, a bizottságok, a kerületi nemzetiségi önkormányzatok, továbbá Budapest Főváros XX. kerület Pesterzsébeti Polgármesteri Hivatal (továbbiakban: Hivatal) osztályaitól kértünk javaslatokat.

A Képviselő-testületi ülések időpontjának tervezéséhez a Hivatal az alábbi kötelezettségeket vette figyelembe:

1. Magyarország helyi önkormányzatairól szóló 2011. évi CLXXXIX. törvény által meghatározott előírásokat:

* 44. § „A képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart. …”
* 54. § „A képviselő-testület évente legalább egyszer, előre meghirdetett Közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatokat tehetnek. …”

2. Az Önkormányzat és szervei Szervezeti és Működési Szabályzatáról szóló 37/2014. (XI. 13.) önkormányzati rendelet (továbbiakban: SZMSZ) előírásait:

* 6. § (1) „A Képviselő-testület – augusztus hónap kivételével – havonta egy rendes, munkaterv szerinti ülést tart.”
* 6. § (2) „Képviselő-testület az (1) bekezdésben foglaltakon felül évente egy Díszülést tart.”
* 6. § (3) „A Képviselő-testület az ülését a Városháza Dísztermében tartja.”
* 34. § (8) „A Közmeghallgatás összehívására és lefolytatására egyebekben a Képviselő-testületi ülésekre vonatkozó szabályokat kell alkalmazni, kivételt képez a Közmeghallgatás helye, mert azt a Képviselő-testület a CSILI Művelődési Házban tartja.”

3. A Képviselő-testületi ülések megtartására eddig már bevált csütörtöki napot.

4. A 2019. évi munkaszüneti- és pihenőnapokat.

5. Szükséges határidő biztosítását a Képviselő-testületi anyag összeállítására, „postázására”, illetve megismerésére.

6. A 2019-ben tartandó európai parlamenti választások, valamint a helyi önkormányzati választások várható idejét.

A **Közmeghallgatást** a Hivatal 2019. évben is a Csili Művelődési Központban javasolja megtartani, a 2019. november 14-ei Képviselő-testületi ülés keretében, 17 órai kezdettel.

Fentiek alapján kérem a Tisztelt Képviselő-testületet, hogy a 2019. évi Munkatervet a határozati javaslatban foglaltak szerint elfogadni szíveskedjenek.

**Határozat elfogadása:**

**A határozati javaslat elfogadásához minősített többség szükséges.**

**Határozati javaslat:**

**A Képviselő-testület**

1. 2019. évi Munkatervét a melléklet szerint fogadja el.

2. A munkaterv szerinti üléseit az alábbi időpontokban határozza meg:

2019. január 17.

2019. február 14.

2019. március 14.

2019. április 11.

2019. május 9.

2019. június 6.

2019. július 11.

2019. szeptember 19.

2019. október 24.

2019. november 14.

2019. december 5.

3. A 2019. évi Közmeghallgatását a munkaterv szerinti 10. ülésének időpontjában (2019. november 14-én, 17 órakor) tartja.

4. A 2019-2024. ciklusra megválasztott képviselő-testület várható alakuló ülése 2019. október 24.

5. Utasítja a polgármestert a szükséges intézkedések megtételére.

Felelős: Szabados Ákos polgármester

Határidő: folyamatos

*(A Képviselő-testület 2019. évi Munkaterve a határozat mellékletét képezi.)*

Az előterjesztést valamennyi bizottság megtárgyalta, illetve valamennyi tanácsnok véleményezte. Az előterjesztést Bardóczi Zsoltné a Szervezési Osztály testületi referense készítette.

Budapest, 2018. október 29.

*Tisztelettel:*

# Szabados Ákos

polgármester